NELJANDA KOOSSEISU

JUHATUSE KOOSOLEKU P R O T O K O L L

Haapsalu								22. november 2002 nr 1

Algus kell 13.00, lõpp kell 14.17

Juhatas		volikogu esimees Andres Ammas

Protokollis	volikogu peaspetsialist Elvi Puda
Osalesid	Andres Ammas, Kaido Antsve, Toivo Hein, Jaak Kanepi, Lauri Luik, Raimond Lunev, Märt Maiste, Arder Väli
Puudusid	Alar Schönberg, Urmas Sukles

Kutsutud	linnasekretär Kristel Jupits

Päevakord:

1.	Haapsalu Linnavolikogu fraktsioonide registreerimine.
2.	Haapsalu Linnavolikogu 29.11.2002 istungi päevakorra projekti koostamine.
3.	Jooksvad küsimused.

Päevakorrapunkt nr 1

KUULATI volikogu esimeest Andres Ammast, kes luges ette Isamaaliidu, ÜVE Res Publica ja Eesti Reformierakonna fraktsioonide registreerimise avaldused.

OTSUSTATI:
1.1. Registreerida Isamaaliidu fraktsioon koosseisus fraktsiooni esimees Raimond Lunev, fraktsiooni aseesimees Mihkel Mutt, Andres Ammas, Toivo Hein.

1.2. Registreerida Ühendus Vabariigi Eest Res Publica fraktsioon koosseisus fraktsiooni esimees Kaido Antsve, Kai Tennisberg, Ants Roos, Jelena Zolotova, Sven-Aage Nõmmisto, Vello Luts, Alar Schönberg, Jaak Kanepi.

1.3. Registreerida Eesti Reformierakonna fraktsioon fraktsiooni esimees, Urmas Sukles, Andres Lipstok, Kalju Aigro, Sulev Saareväli, Sulev Vare, Lauri Luik.

Päevakorrapunkt nr 2

KUULATI:
Volikogu esimeest Andres Ammast, kes tutvustas linnavalitsuselt, volikogu liikmelt Jaak Kanepilt ja volikogu esimehelt Andres Ammaselt volikogu menetlusse esitatud eelnõusid. Juhtivkomisjonide esimeeste ettepanekul koostati istungi päevakorra projekt.

Ühehäälselt
OTSUSTATI:
Esitada 29.11.2002  volikogule kinnitamiseks järgmine päevakord:

1. Haapsalu Linnavolikogu 11.11.2002 otsuse nr 5 “Haapsalu Linnavolikogu komisjonide liikmete arvu ja koosseisude kinnitamine” muutmine
Ettekandja		istungi juhataja

2. Haapsalu Linnavalitsuse liikmete arvu ja linnavalitsuse struktuuri kinnitamine.
Ettekandja		linnapea
Kaasettekandja	õiguskomisjon

3. Haapsalu Linnavalitsuse palgaliste liikmete ametisse nimetamine.
Ettekandja		linnapea

3. Haapsalu linnapeale ja linnavalitsuse palgalistele liikmetele töötasu määramine.
Ettekandja		linnapea
Kaasettekandja	rahanduskomisjon

4. Haapsalu Linnavolikogu 22.12.2000 otsuse nr 80 “Majanduslike huvide deklaratsioonide
hoidja määramine ja majanduslike huvide deklareerimine “ muutmine” muutmine
Ettekandja		istungi juhataja
Kaasettekandja	õiguskomisjon

5. Läänemaa Omavalitsuste Päeva esinduskogusse esindajate valimine.
Ettekandja		istungi juhataja

6. Eesti Linnade Liidu esinduskogusse esindajate valimine.
Ettekandja		istungi juhataja

7. Ajutise komisjoni moodustamine ja koosseisu kinnitamine.
Ettekandja		eelnõu algataja
Kaasettekandja	rahanduskomisjon

8. Ajutise komisjoni esimehe valimine.
Ettekandja		istungi juhataja

Päevakorrapunkt nr 3

VÕETI TEADMISEKS:
•	volikogu juhatuse koosolekud toimuvad üks nädal enne volikogu istungit neljapäeviti kell 15;
•	komisjonidesse võib kaasata spetsialiste väljastpoolt volikogu, seejuures võiks pöörata tähelepanu valimistel kandideerinud, kuid valimata jäänud inimestele;
•	on võimalik välja kuulutada oma valijatele vastuvõtuajad; ruumi ja ajaleheteate korraldab volikogu kantselei vastavalt juhatuse liikmete sooviavaldustele;
•	volinike kompensatsiooniküsimuse võimalikke muudatusi on vajalik käsitleda fraktsioonides ja oma seisukohad esitada volikogu eelarve projekti arutamisel;
•	puudub vajadus planeerida 2003. aasta linna eelarvesse volikogu auto majandamise ja autojuhi palga summad;
•	Haapsalu linna aukodanike tiitlile sobivate kandidaatide ja vapimärgi kavaleride kandidaatide esitamise viimane tähtaeg on 31.12.2002;
•	linnavolikogu ja linnavalitsuse jõulupidu toimub 20.12.2002 kultuurimajas;
•	volinikele ja komisjonidele läbiviidavate koolituskavadega saab pidevalt tutvuda volikogu kantseleis, tõsise osalemissoovi korral lähetuskulude taha pidama ei jää;
•	on võimalik osaleda omavalitsusfoorumil Tartus 05.12.2002.

Andres Ammas
Juhataja							
							Elvi Puda
							Protokollija